প্রতীকা রাওয়াল-কে দেড় কোটি টাকার পুরস্কার দিল্লি সরকারের!

ওয়েব ডেস্ক : সম্প্রতি নজির গড়েছে ভারতের মহিলা ক্রিকেট (Indian Women’s Cricket Team) দল। প্রথমবারের মতো বিশ্বকাপ জয়ের স্বাদ পেয়েছে তাঁরা। ওই মেগা টুর্নামেন্টে ভারতের দ্বিতীয় সর্বোচ্চ রান সংগ্রাহক ছিলেন প্রতীকা রাওয়াল (Pratika Rawal)। সেই কৃতিত্বের জন্য তাঁকে পুরস্কৃত করল দিল্লি সরকার (Delhi Government)। ভারতের এই ওপেনারের হাতে দেড় কোটি আর্থিক পুরস্কার তুলে দেওয়া হল।

এ নিয়ে সমাজমাধ্যমে প্রতীকার সঙ্গে ছবি পোস্ট করেছেন দিল্লির মুখ্যমন্ত্রী রেখা গুপ্তা (Rekha Gupta)। সেখানে লেখা হয়েছে, “বিশ্বমঞ্চে দিল্লি ও ভারতের মুখ উজ্জ্বল করেছে প্রতীকা। খেলার প্রতি দায়বদ্ধতা ও ভালো পারফরম্যান্সের কারণে তাঁর হাতে এই পুরস্কার তুলে দেওয়া হল। প্রতীকা ভারতের নারীশক্তির জীবন্ত প্রতিমূর্তী। দিল্লি শুধু স্বপ্নের জন্ম দেয় না, বরং উড়তে শেখায়।” এর পাশাপাশি প্রতীকার উজ্জ্বল ভবিষ্যতের শুভকামনাও জানানো হয়েছে।

আরও খবর : রোহিত, বিরাটকে ঘরোয়া টুর্নামেন্টে খেলতে বাধ্য করেছিল BCCI?

প্রতীকাকে জনসেবা সদনে আমন্ত্রণ জানানো হয়েছিল। সেখানে তাঁকে সংবর্ধনা দেওয়া হয়। সঙ্গে আর্থিক পুরস্কারও দেওয়া হয়। সেখানে দিল্লির মুখ্যমন্ত্রী রেখা গুপ্তার পাশাপাশি উপস্থিত ছিলেন, শিক্ষামন্ত্রী আশিস সুদ ও দিল্লির ক্রিকেট অ্যাসোশিয়েসনের সভাপতি রোহন জেটলিও উপস্থিত ছিলেন।

চলতি বিশ্বকাপে ভালো ফর্মে ছিলেন প্রতীকা (Pratika Rawal)। তিনি ৫১.৩৩ গড়ে ৩০৮ রান করেছেন। সর্বোচ্চ করেছেন ১২২ রান। তবে চোটের কারণে তিনি সেমিফাইনাল ও ফাইনাল খেলতে পারেননি তিনি। তবে সতীর্থদের সঙ্গে বিশ্বজয়ের মুহূর্ত সেলিব্রেট করেছেন তিনি। এবার তাঁকে সম্মানিত করল দিল্লি সরকার।

দেখুন অন্য খবর :